CELEX: 62011CA0062
Language: lt
Date: 2012-07-19 00:00:00
Title: Byla C-62/11: 2012 m. liepos 19 d. Teisingumo Teismo (didžioji kolegija) sprendimas byloje (Hessisches Landessozialgericht, Darmstadt (Vokietija) prašymas priimti prejudicinį sprendimą) Land Hessen prieš Florence Feyerbacher (Protokolas dėl Europos centrinių bankų sistemos ir Europos centrinio banko statuto — 36 straipsnis — Protokolas dėl Europos Bendrijų privilegijų ir imunitetų — 13, 15 ir 23 straipsniai — Susitarimas dėl ECB būstinės — 15 straipsnis — Vokietijos socialinės teisės nuostatų, kuriose numatyta motinystės (tėvystės) pašalpa, taikymas ECB tarnautojams)

29.9.2012   
            
            
               LT
            
            
               Europos Sąjungos oficialusis leidinys
            
            
               C 295/8
            
         2012 m. liepos 19 d. Teisingumo Teismo (didžioji kolegija) sprendimas byloje (Hessisches Landessozialgericht, Darmstadt (Vokietija) prašymas priimti prejudicinį sprendimą) Land Hessen prieš Florence Feyerbacher
   (Byla C-62/11) (1)
   
   (Protokolas dėl Europos centrinių bankų sistemos ir Europos centrinio banko statuto - 36 straipsnis - Protokolas dėl Europos Bendrijų privilegijų ir imunitetų - 13, 15 ir 23 straipsniai - Susitarimas dėl ECB būstinės - 15 straipsnis - Vokietijos socialinės teisės nuostatų, kuriose numatyta motinystės (tėvystės) pašalpa, taikymas ECB tarnautojams)
   2012/C 295/13
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Hessisches Landessozialgericht, Darmstadt
   
   
      Šalys pagrindinėje byloje
   
   
      Ieškovė: Land Hessen
   
   
      Atsakovė: Florence Feyerbacher
   
      Dalykas
   
   Prašymas priimti prejudicinį sprendimą — Hessisches Landessozialgericht, Darmstadt — 1998 m. rugsėjo 18 d. Vokietijos Federacinės Respublikos vyriausybės ir Europos centrinio banko sutarties dėl šios institucijos buveinės 15 straipsnio išaiškinimas, siejant jį su Protokolo dėl Europos centrinių bankų sistemos ir Europos centrinio banko statuto 36 straipsniu — Europos centrinio banko pareigūno, kuris yra Vokietijos pilietis, teisė gauti Vokietijos teisės aktuose numatytą tėvystės išmoką — Sutarties dėl Europos centrinio banko buveinės kvalifikavimas kaip Sąjungos teisės sudėtinės dalies arba kaip tarptautinės sutarties — Tėvystės išmokas numatančių Vokietijos socialinės teisės nuostatų taikymas Europos centrinio banko darbuotojams
   
      Rezoliucinė dalis
   
   Pagal 1998 m. rugsėjo 18 d. Vokietijos Federacinės Respublikos ir Europos centrinio banko susitarimo dėl šios institucijos būstinės 15 straipsnį, skaitomą kartu su prie EB sutarties pridėtos redakcijos Protokolo dėl Europos centrinių bankų sistemos ir Europos centrinio banko statuto 36 straipsniu, Vokietijos Federacinei Respublikai nedraudžiama skirti tokios pašalpos, kaip nagrinėjamoji pagrindinėje byloje.
   
      (1)  OL C 145, 2011 5 14.